
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης διατάξεων του Οργανισμού 
του κοινωφελούς Ιδρύματος με την επωνυμία 
«ΣΑΡΜΑΝΕΙΟ ΙΔΡΥΜΑ» που κυρώθηκε με το από 
7.9.1984 Προεδρικό Διάταγμα (ΦΕΚ660Β). 1 

ΑΠΟΦΑΣΕΙΣ 

Διαχείριση και εκμετάλλευση του Δημοσίου Ακινήτου 
Β.Κ. 1237 Πλατείας Πρωτομαγιάς. 2 

Καθορισμός Λειτουργίας του λογαριασμού «Τόκοι Ελ¬ 
ληνικού Δημοσίου από Κεφάλαια Β' Κοινοτικού 
Πλαισίου Στήριξης και των κοινοτικών προγραμμά¬ 
των ΕθαόθΓ II και Ρθ803. 3 


Συμπλήρωση της 2/41655/0025/3.9.2001 απόφασης πα¬ 
ροχής της εγγύησης του Δημοσίου για τη χορήγηση 
δανείων προς αποκατάσταση των ζημιών που προκλή- 
θηκαν από τις πλημμύρες της 31ης Οκτωβρίου και της 


1ης Νοεμβρίου 2000 σεπεριοχέςτου Ν. Κέρκυρας... 4 

Έγκριση ωρών υπερωριακής απασχόλησης υπαλλή¬ 
λων της Μέσης Τεχνικής Επαγγελματικής Νοση¬ 
λευτικής Σχολής Αθηνών «Α. Φλέμινγκ» για το Α' 
εξάμηνο του έτους 2002. 5 


Καθορισμός αποζημίωσης μελώντης Επιτροπής Διαχεί¬ 
ρισης Έργου Ν. 2801/2000 άρθ. 9 παρ. 7 (Στέγαση 
των πληγέντων από τον σεισμό της 7.9.1999) όπως 
αντικαταστάθηκε από το άρθρο 49 του Ν. 2963/2001 6 
Καθορισμός των ωρών και του αριθμού υπαλλήλων 
του Ταχυδρομικού Ταμιευτηρίου που θα πραγμα¬ 
τοποιούν για το α' εξάμηνο του έτους 2002 υπερω- 
ριακή εργασία και εργασία κατά τις Κυριακές και 
εξαιρέσιμες ημέρες ή κατά τις νυκτερινές ώρες ... 7 

Αποζημίωση των μελώντης Ομάδας Παρακολούθησης 
του Έργου «Προσαρμογή του υπάρχοντος Πληρο¬ 
φορικού Συστήματος του Μετοχικού Ταμείου Πολι¬ 
τικών Υπαλλήλων (ΠΣ-ΜΤΠΥ) στη χρήση του ΕΥΡΩ» 8 


Σύσταση-συγκρότηση και ορισμός μελών Επιτροπής 
Αξιολόγησης αιτημάτων προμηθειών ή εκτέλεσης 
εργασιών στο Γενικό Λογιστήριο του Κράτους με 

διαπραγμάτευση. 9 

Ανάθεση αρμοδιοτήτων και ασκήσεως αυτών κατ’ 
εντολή Γενικού Γραμματέα Περιφ. Στερεός Ελλά¬ 
δας στον Προϊστάμενο του Τμήματος Εργαστηρί¬ 
ου Δημοσίων Έργων. 10 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση τροποποίησης διατάξεων του Οργανισμού του 
κοινωφελούς Ιδρύματος με την επωνυμία «ΣΑΡΜΑ- 
ΝΕΙΟ ΙΔΡΥΜΑ» που κυρώθηκε με το από 7.9.1984 Προ¬ 
εδρικό Διάταγμα (ΦΕΚ 660Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) Του από 7.9.1984 Προεδρικού Δια¬ 
τάγματος (ΦΕΚ 660 Β'), με το οποίο εγκρίθηκε η σύσταση 
του κοινωφελούς Ιδρύματος με την επωνυμία «ΣΑΡΜΑ- 
ΝΕΙΟ ΙΔΡΥΜΑ» και κυρώθηκε ο οργανισμός του, β) Του 
άρθρου 2 του οργανισμού του Ιδρύματος, γ) του άρθρου 
98 του Α.Ν. 2039/1939 και δ) των άρθρων 110 και 119 του 
Αστικού Κώδικα. 

2. Την αριθ. 3299/1996 απόφαση του Εφετείου Αθηνών, 
που εκδόθηκε κατά τις διατάξεις του Ν. 455/1976, με την 
οποία βεβαιώθηκε ότι ο σκοπός για τον οποίο διατέθηκε η 
περιουσία του Εμμανουήλ Σαρμάνη ως προς το σκέλος 
που αφορά την ίδρυση οικοτροφείου θηλέων και τη λει¬ 
τουργία αυτού, καθώς και του οικοτροφείου Αρρένων 
που ήδη είχε ιδρύσει εν ζωή, δεν μπορεί να πραγματοποι¬ 
ηθεί και ότι η επωφελέστερη αξιοποίηση της περιουσίας 
αυτής θα γίνει για τους σκοπούς που αναφέρονται στο 
διατακτικό της εν λόγω απόφασης. 

3. Την από 19/5.6.2000 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών (ΦΕΚ 1485 Β'). 

5. Την αριθ. 6549/31.10.2001 κοινή απόφαση του Πρω¬ 
θυπουργού και του Υπουργού Υγείας και Πρόνοιας, με 
την οποία ανατέθηκαν αρμοδιότητες στον Υφυπουργό 
Υγείας και Πρόνοιας (ΦΕΚ 1480/τ.Β'). 

Με πρόταση των Υπουργών Πολιτισμού, Εθνικής Παι¬ 
δείας και θρησκευμάτων και των Υφυπουργών Οικονομι¬ 
κών και Υγείας - Πρόνοιας, αποφασίζουμε: 

Άρθρο Μόνο 

Εγκρίνουμε την τροποποίηση του άρθρου 2 του Οργα¬ 
νισμού του κοινωφελούς Ιδρύματος με την επωνυμία 
«ΣΑΡΜΑΝΕΙΟ ΙΔΡΥΜΑ», που κυρώθηκε με το από 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7.9.1984 Προεδρικό Διάταγμα (ΦΕΚ 660/Β), ως ακολού¬ 
θως: 

Άρθρο 2 

Σκοποί του Ιδρύματος είναι: 

1. Η ίδρυση και η στέγαση στα κτιριακά συγκροτήματα 
(κτίρια οικοτροφείων) λαογραφικού και βυζαντινού μου¬ 
σείου. 

2. Η δημιουργία μεγάλης αίθουσας πολλαπλούς χρήσε- 
ως για την πολιτιστική, πνευματική και κοινωνική ανάπτυ¬ 
ξη της περιοχής. 

3. Η ίδρυση και στέγαση στα κτιριακά συγκροτήματα 
κλειστού γυμναστηρίου για τους νέους της περιοχής. 

4. Η ίδρυση και η στέγαση ξενώνα, και 

5. Η ίδρυση και η στέγαση στα κτιριακά συγκροτήματα 
επιμορφωτικής δανειστικής βιβλιοθήκης. 

6. Η ανάπτυξη των παραδοσιακών τεχνών για την κοινό¬ 
τητα Φουρφουρά, την Επαρχία Αμαρίου και την Κρήτη γε¬ 
νικότερα. 

7. Η δημιουργία επαγγελματικών σχολών που θα βοη¬ 
θήσουν στην επαγγελματική αποκατάσταση των νέωντης 
περιοχής, με τη συνεργασία του Ιδρύματος με άλλους 
κρατικούς ή ιδιωτικούς φορείς. 

8. Η ίδρυση και εγκατάσταση στα κτιριακά συγκροτή¬ 
ματα ενός πολύκεντρου πνευματικού κέντρου με ευρείες 
αρμοδιότητες για την πολυσχιδή ανάπτυξη της περιοχής, 
και 

9. Η κατ’ έτος οικονομική ενίσχυση του κρατικού νοσο¬ 
κομείου Ρεθύμνου απότο υπόλοιπο των εσόδων του Ιδρύ¬ 
ματος μετά την κάλυψη των αναγκών του." 

Άρθρο δεύτερο 

Στους Υπουργούς Πολιτισμού, Εθνικής Παιδείας και 
Θρησκευμάτων και στους Υφυπουργούς Οικονομικών και 
Υγείας - Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 21 Δεκεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΑΠ. ΦΩΤΙΑΔΗΣ ΠΕΤΡ. ΕΥΘΥΜΙΟΥ 

ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ ΠΟΛΙΤΙΣΜΟΥ 

ΔΗΜ.ΘΑΝΟΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΑΠΟΦΑΣΕΙ Σ 

Αριθ. 4708 (2) 

Διαχείριση και εκμετάλλευση του Δημοσίου Ακινήτου Β.Κ. 

1237 Πλατείας Πρωτομαγιάς. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ - Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την παράγραφο 2 του άρθρου 2 του νόμου 973/1979 
(ΦΕΚ226Α') σύμφωνα με την οποία με κοινή απόφαση των 
Υπουργών Συντονισμού και Οικονομικών δύναται να ανα¬ 
τίθενται εκάστοτε στην Εταιρία και άλλα συναφή έργα. 

2. Την διάταξη της παραγράφου 2 του άρθρου 5 του 
ανωτέρου νόμου, σύμφωνα με την οποία, η εταιρεία έχει 
την υποχρέωση να διοικεί και να διαχειρίζεται τα ακίνητα 


του δημοσίου επιμελώς σύμφωνα προς τους κανόνες της 
τακτικής εκμεταλλεύσεως δια των επιτρεπομένων σ’ αυ¬ 
τήν δικαιοπραξιών εκποίησης και εκμίσθωσης. 

3. Το γεγονός ότι το δημόσιο ακίνητο ΒΚ1237 Πλατείας 
Πρωτομαγιάς είναι σταθμός αυτοκινήτων 600 θέσεων 
που εξυπηρετεί την προσέλευση στα πρωτοβάθμια δικα¬ 
στήρια Αθηνών αλλά και τους κατοίκους της περιοχής και 
ως εκτούτου η συνεχήςλειτουργίατου σταθμού είναι επι¬ 
βεβλημένη ανεξαρτήτως της τακτικής εκμεταλλεύσεως 
του δια της εκμισθώσεως δια δημοσίου διαγωνισμού. 

4. Το γεγονός ότι παρόμοιες ανάγκες επείγουσας εκμε¬ 
τάλλευσης ειδικού προορισμού και χρήσεως δημοσίων 
ακινήτων παρουσιάζονται και σε ανάλογες περιπτώσεις. 

5. Την υπ’ αριθμ. 1100383/1330/Α0006/31.10.2001 Κ.Α. 
του Πρωθυπουργού και Υπουργού Οικονομικών με την 
οποία ανατίθεται η εποπτεία της Κτηματικής Εταιρίας του 
Δημοσίου (ΚΕΔ) Α.Ε. εις τον Υφυπουργό Απ. Φωτιάδη 
(ΦΕΚ 1485 Β'), αποφασίζουμε: 

1. Η κατά το άρθρο 6 του νόμου 973/1979 δυνατότητα 
της Κτηματικής Εταιρίας του Δημοσίου διενεργείας δι- 
καιοπραξιών και πράξεων εκμετάλλευσης και διαχείρισης 
δημοσίων ακινήτων, επεκτείνεται και στην υπό της εται¬ 
ρείας με σύμβαση εργασίας προσωρινής απασχόλησης, 
με προσλαμβανόμενο ειδικής εμπειρίας προσωπικό, αυ¬ 
τοπρόσωπη λειτουργία επιχείρησης ανάλογης προς την 
κατά προορισμό και εκμετάλλευση χρήση δημοσίου ακι¬ 
νήτου. 

2. Η διάρκεια της κατά την ανωτέρω διάταξη αυτοπρό¬ 
σωπης από την εταιρεία διαχείρισης και εκμετάλλευσης 
του δημοσίου ακινήτου επιτρέπεται για μία διαχειριστική 
περίοδο η οποία δεν δύναται να υπερβαίνει τους δώδεκα 
μήνες. 

3. Οι εισπράξεις από την προσωρινή αυτή ειδική επιχει¬ 
ρηματική δραστηριότητα της εταιρείας ενεργούνται με 
βάση θεωρημένα από την αρμόδια ΔΟΥ περιφέρειας του 
ακινήτου βιβλία και αποδείξεις παροχής υπηρεσιών που 
εκδίδει η εταιρία. Στο τέλος του κάθε ημερολογιακού μη¬ 
νάς η εταιρία συντάσσει συγκεντρωτικό πίνακα εισπράξε¬ 
ων και καθαρού υπολοίπου μετά την αφαίρεση εξόδων και 
πάσης φύσεως δαπανών από τη διαχείριση του ακινήτου. 
Το απομένον καθαρό υπόλοιπο κατατίθεται εις την ανω¬ 
τέρω ΔΟΥ και σε λογαριασμό υπέρ του Δημοσίου με τον 
κωδικό αριθμό 3521. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2002 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Α. ΦΩΤΙΑΔΗΣ 

-♦- 

Αριθ. 2/3511/Β0041 (3) 

Καθορισμός Λειτουργίας του λογαριασμού «Τόκοι Ελλη¬ 
νικού Δημοσίου από Κεφάλαια Β' Κοινοτικού Πλαισίου 
Στήριξης και των κοινοτικών προγραμμάτων ίοαάθΓ II 
και Ρθ503. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 104 του Ν. 2362/95 «Περί 

Δημοσίου Λογιστικού, ελέγχου των δαπανών του κρά¬ 
τους και άλλες διατάξεις» (Α' 247). 

2. Τις αριθμ. 266770/30.1.91, 72646/27.4.93, 415312/- 
6255/29.9.94, 260515/2.3.95 και 215/8.5.96 κοινές απο¬ 
φάσεις των Υπουργών Εθνικής Οικονομίας, Γεωργίας και 
Οικονομικών για τη βελτίωση συνθηκών μεταποίησης και 
εμπορίας γεωργικών, δασικών και αλιευτικών προϊόντων, 
καθώς και την υλοποίηση των κοινοτικών πρωτοβουλιών 
1_θ3άθΓ II και Ρθ503. 

3. Την από 23.1.97 Σύμβαση του Ελληνικού Δημοσίου 
και της Αγροτικής Τράπεζας και ιδιαίτερα το άρθρο 7 αυ¬ 
τής, καθώς και την από 14.12.01 Πρόσθετη Πράξη αυτής. 

4. Την αριθ. 37610/31.10.2001 απόφαση καθορισμού 
αρμοδιοτήτων του Υφυπουργού Εθνικής Οικονομίας 
(ΦΕΚ 1485/τ.Β/31.10.2001). 

5. Την αριθ. 1100383/1330/Α0006/31.10.2001 απόφαση 
καθορισμού αρμοδιοτήτων των Υφυπουργών Οικονομι¬ 
κών (ΦΕΚ 1485/Τ.Β/31.10.2001) 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Καθορίζουμε τη λειτουργία του λογαριασμού «Τόκοι 
Ελληνικού Δημοσίου από Κεφάλαια Β' Κοινοτικού Πλαισί¬ 
ου Στήριξης και των κοινοτικών προγραμμάτων ΕβαάθΓ II 
και Ρθ503» που τηρείται στην Αγροτική Τράπεζα της Ελ¬ 
λάδος ως ακολούθως: 

1.0 λογαριασμός πιστώνεται με τα ποσά των τόκων των 
ειδικών λογαριασμών απολήψεων από το τμήμα προσα¬ 
νατολισμού του Ρθο 03 Β' ΚΠΣ, που μεταφέρονται απ’ευ- 
θείας σ’ αυτόν με εντολές της Αγροτικής Τράπεζας, κε¬ 
ντρικό κατάστημα, όπου τηρούνται οι λογαριασμοί αυτοί. 

Η Αγροτική Τράπεζα της Ελλάδος, μετά από κάθε ενερ- 
γούμενη πίστωση του λογαριασμού, αποστέλλει στη Δι¬ 
εύθυνση 41η Δημοσιονομικών Σχέσεων με την Ε. Ε., τμή¬ 
μα Β' Χρηματικών Δοσοληψιών, αντίγραφο του σχετικού 
παραστατικού. 

2. Η χρέωση του λογαριασμού θα γίνεται μόνο ύστερα 
από εντολές που θα εκδίδει η Διεύθυνση 41η Δημοσιονο¬ 
μικών Σχέσεων με την Ε.Ε., του Γ.Λ.Κ προς την Αγροτική 
Τ ράπεζα της Ελλάδος για τη μεταφορά του πιστωτικού 
υπολοίπου του λογαριασμού σε πίστωση του λογαρια¬ 
σμού του Δημοσίου 200/1 «Ε.Δ. Συγκέντρωση Εισπράξε¬ 
ων και Πληρωμών» και την εμφάνιση στη μερίδα του Τα¬ 
μείου Υπολόγου Συμψηφισμών. 

Ο Υπόλογος Συμψηφισμών, μετά την αναγγελία της 
Τ ράπεζας της Ελλάδος για την πίστωση του λογαριασμού 
του Δημοσίου με το προϊόν του ανωτέρω λογαριασμού 
και τη σχετική εντολή της Δ41 θα εμφανίζει αυτό στον οι¬ 
κείο Κ.Α. Εσόδου του προϋπολογισμού, ή σε εκτός προϋ¬ 
πολογισμού λογαριασμό του Δημοσίου. 

Αντίγραφα της σχετικής εντολής της Δ41 θα κοινοποι¬ 
ούνται στην Τράπεζα της Ελλάδος, Τμήμα Σχέσεων με το 
Δημόσιο και στη Διεύθυνση 24η Λογαριασμών Δημοσίου, 
Τμήμα Γ Υπολόγου Συμψηφισμών. 

Κάθε μήνα η Αγροτική Τράπεζα της Ελλάδος θα στέλνει 
αντίγραφα της κίνησης του λογαριασμού, του οποίου η λει¬ 
τουργία καθορίζεται με την παρούσα απόφαση στη Διεύ¬ 
θυνση 41η Δημοσιονομικών Σχέσεων με την Ε.Ε. του Γ.Λ.Κ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Ιανουάριου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Αριθ. 2/56133/0025 (4) 

Συμπλήρωση της 2/41655/0025/3.9.2001 απόφασης πα¬ 
ροχής της εγγύησης του Δημοσίου για τη χορήγηση 
δανείων προς αποκατάσταση των ζημιών που προκλή- 
θηκαν από τις πλημμύρες της 31ης Οκτωβρίου και της 
1ης Νοεμβρίου 2000 σε περιοχές του Ν. Κέρκυρας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95). 

2. Την κοινή απόφαση του Πρωθυπουργού και του 
Υπουργού Οικονομικών αριθ. 1100383/1330/Α0006/- 
31.10.2001 «Καθορισμός αρμοδιοτήτων των Υφυπουρ¬ 
γών Οικονομικών». 

3. Την αριθ. οικ. 65 96/Α 32/4.7.2001 κοινή απόφαση του 
Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.ΔΕ, με την οποία οριοθετήθηκε η 
περιοχή και εγκρίθηκε η παροχή πιστωτικών διευκολύν¬ 
σεων για την αποκατάσταση των ζημιών που προκλήθη- 
καν από τις πλημμύρες της 31ης Οκτωβρίου και της 1ης 
Νοεμβρίου 2000 σε περιοχές του Νομού Κέρκυρας. 

4. Την αριθ. 2/41655/0025/3-9-2001 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου προς τις Τράπεζες για τα παραπάνω 
δάνεια. 

5. Την αριθ. 7902/Α 32/28.9.2001 κοινή απόφαση του 
Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.ΔΕ. με την οποία εγκρίνεται η συ¬ 
μπληρωματική οριοθέτηση περιοχής για την αποκατά¬ 
σταση των ζημιών από τις πλημμύρες της 31ης Οκτωβρί¬ 
ου και της 1ης Νοεμβρίου 2000 σε περιοχές του Νομού 
Κέρκυρας και στα διοικητικά όρια των Δημοτικών Διαμε¬ 
ρισμάτων Αγ. Μάρκου και Κάτω Κορακιάνας του Δήμου 
Φαιάκωντου Ν. Κέρκυρας. 

6. Την απόφαση της Διυπουργικής Επιτροπής του άρ¬ 
θρου 5του Ν. 2322/95 (Συνεδρίαση αριθ. 1/16.1.2002), με 
την οποία παρασχέθηκε η σύμφωνη γνώμη της στον 
Υπουργό των Οικονομικών για τη χορήγηση της εγγύη¬ 
σης του Ελληνικού Δημοσίου προς κάλυψη των οφειλών 
που θα προκύψουν από την ανωτέρω τροποποίηση. 

7. Το αριθ. οικ./9909/Α 32/15.10.2001 έγγραφο του 
Υ. ΠΕ.ΧΩ.ΔΕ. με το οποίο ζητείται η παροχή της εγγύησης 
του Δημοσίου για τις παραπάνω πιστωτικές διευκολύν¬ 
σεις, αποφασίζουμε: 

Συμπληρώνουμε την αριθ. 2/41655/0025/3.9.2001 από- 
οασή μας, όπως ισχύει σήμερα και ορίζουμε ότι η εγγύη¬ 
ση του Δημοσίου που παρασχέθηκε προς την Αγροτική 
Τ ράπεζα της Ελλάδος, και τις εμπορικές Τ ράπεζες, για τη 
χορήγηση δανείων σε πληγέντες από τις πλημμύρες της 
31ης Οκτωβρίου και της 1ης Νοεμβρίου 2000 σε περιοχές 
του Νομού Κέρκυρας, προς αποκατάσταση των ζημιών 
τους, ισχύει και για την κάλυψη των οφειλών που θα προ¬ 
κύψουν από την εφαρμογή της αριθ. 7902/Α 32/28.9.2001 
κ.υ.α. με την οποία εγκρίνεται συμπληρωματική οριοθέ¬ 
τηση της περιοχής για την αποκατάσταση των ζημιών από 
τις παραπάνω πυρκαγιές και στα διοικητικά όρια των Δη¬ 
μοτικών Διαμερισμάτων Αγ. Μάρκου και Κάτω Κορακιά¬ 
νας του Δήμου Φαιάκωντου Ν. Κέρκυρας. 

Κατά τα λοιπά ισχύει η προαναφερόμενη απόφασή μας. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ- 

τής των προβλημάτων που θα ανακύπτουν κατά την υλο¬ 
ποίηση, ανατίθεται στην 25η Δ/νση Κίνησης Κεφαλαίων. 
Εγγυήσεων, Δανείων και Αξιών του Γενικού Λογιστηρίου 
του Κράτους (Γ.Λ.Κ. -Δ.25-Δ'). 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού το ύψος 
της οποίας όμως δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 2/68245/0022 (5) 

Έγκριση ωρών υπερωριακής απασχόλησης υπαλλήλων 
της Μέσης Τεχνικής Επαγγελματικής Νοσηλευτικής 
Σχολής Αθηνών «Α.Φλέμινγκ» για το Α' εξάμηνο του 
έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.2470/97 αρθ.18 όπως αντικατα- 
στάθηκεαπότο άρθρο 15 του Ν.2592/98. 

2. Την ανάγκη υπερωριακής απασχόλησης των υπαλλή¬ 
λων, λόγω εξυπηρέτησης του Α' ΚΑΙ Β' Πε.Σ.Υ. Αττικής, 
καθώς και της μεγάλης έλλειψης προσωπικού. 

3. Την αρ.1100383/1330/31.10.01/Α0006 κοινή απόφα¬ 
ση «Μεταβίβαση εξουσίας υπογραφής του Υπουργού Οι¬ 
κονομικών στους Υφυπουργούς Οικονομικών». 

4. Την αρ.2/80345/0004/8.11.99 Κοινή Απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91» (ΦΕΚ2040/19.11.99τ.Β'). 

5. Το γεγονός ότι από την απόφαση αυτή θα προκληθεί 
δαπάνη ύψους δέκα οκτώ χιλιάδων είκοσι πέντε ευρώ η 
οποία θα αντιμετωπισθεί από τις πιστώσεις του ΚΑΕ 0261 
και 0263 Κωδικού εξόδων του προϋπολογισμού της 
Μ.Τ.Ε.Ν.Σ.Α. «Α.Φλέμινγκ», αποφασίζουμε: 

Εγκρίνουμε την υπερωριακή απασχόληση δέκα (10) 
υπαλλήλων της Μ.Τ.Ε.Ν.Σ.Α. «Α.Φλέμινγκ» και θα εργα- 
σθούν δύο χιλιάδες τριακόσιες (2.300) ώρες περίπου για 
το Α' εξάμηνο του 2002. 

Η απασχόληση των ανωτέρω υπαλλήλων κρίνεται ανα¬ 
γκαία λόγω της μεγάλης έλλειψης προσωπικού, της εξυπη¬ 
ρέτησης των αναγκών του Α' και Β' Πε.Σ.Υ.Αττικής που λει¬ 
τουργούν στους χώρους της Μ.Τ.Ε.Ν.Σ. «Α. ΦΛΕΜΙΝΓΚ». 

Η απασχόληση των παραπάνω υπαλλήλων θα πραγμα¬ 
τοποιείται τις απογευματινές ώρες. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η Διευθύ¬ 
ντρια Φωτεινή Κορδολαίμη. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύσει από 1.1.2002 έως 30.6.2002. 

Αθήνα, 21 Ιανουάριου 2002 
Οι Γ ενικοί Γ ραμματείς 
Δημοσιονομικής Πολιτικής Υπουργείου 

Υπουργείου Οικονομικών Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 


Αριθ. 2/75567/0022 (6) 

Καθορισμός αποζημίωσης μελών της Επιτροπής Διαχεί¬ 
ρισης Έργου Ν. 2801/2000 άρθ. 9 παρ. 7 (Στέγαση των 
πληγέντων από τον σεισμό της 7.9.1999) όπως αντικα- 
ταστάθηκεαπότο άρθρο 49 του Ν. 2963/2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 7 του άρθρου 9 του 
Ν.2801/2000 (ΦΕΚ 46/Α/3.3.2000) «Ρυθμίσεις θεμάτων 
αρμοδιότητας του Υπουργείου Μεταφορών και Επικοινω¬ 
νιών και άλλες διατάξεις», όπως αντικαταστάθηκαν από 
τις διατάξεις του άρθρου 49 του Ν.2963/2001 (ΦΕΚ 
268/23.11.2001). 

2. Την με αριθ.2/80345/0004/8.11.99 ΚΥΑ «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91» (ΦΕΚ 2040/Β/19.11.99). 

3. Την με αριθ. 17175/38/24.7.2000 (ΦΕΚ 966/Β/- 
2.8.2000) απόφαση με την οποία συγκροτήθηκε η Επι¬ 
τροπή Διαχείρισης Έργου της παρ. 7 του αρθ. 9 του Ν. 
2801/2000. 

4. Την με αριθ. 2/20068/0022/30.3.2001 απόφαση με την 
οποία καθορίσθηκε η αμοιβή της ως άνω επιτροπής για 
την ολοκλήρωση του πρώτου μέρους του έργου της. 

5. Την ανάγκη συνέχισης και ολοκλήρωσης του έργου 
της Επιτροπής Διαχείρισης Έργου ύστερα από την εφαρ¬ 
μογή των διατάξεωντου αναφερομένου στο β' εδάφιο του 
υπό στοιχείο 1 της παρούσης νόμου, αποφασίζουμε: 

Καθορίζουμε, για το δεύτερο μέρος του έργου (μετά 
την τροποποίηση των διαδικασιών και την αύξηση του πο¬ 
σού που διατίθεται και για τη στέγαση τωνπληγέντων από 
το σεισμό της 7.9.99) την πρόσθετη εφάπαξ αποζημίωση 
της Επιτροπής Διαχείρισης Έργου, που συγκροτήθηκε 
με τον Ν. 2801 (παρ. 7 αρθ. 9, όπως στην συνέχεια αντι- 
καταστάθηκε από το άρθρο 49 του ν.2963/2001), ως ακο¬ 
λούθως; 

ί. Για τον Πρόεδρο σε ένα εκατομμύριο τριακόσιες χι¬ 
λιάδες (1.300.000) δραχμές 

Ιί. Για τα τακτικά μέλη σε ένα εκατομμύριο (1.000.000) 
δραχμές για το καθένα 

Ιϋ. Για τη Γραμματέα σε οκτακόσιες χιλιάδες (800.000) 
δραχμές. 

Η συνολική δαπάνη που προκαλείται, ύψους έξι εκα¬ 
τομμυρίων εκατό χιλιάδων (6.100.000) δραχμών, από την 
απόφαση αυτή θα καλυφθεί από τον Προϋπολογισμό του 
Ταχυδρομικού Ταμιευτηρίου, ο οποίος είναι πλεονασμα- 
τικός και δεν επιχορηγείται από τον Κρατικό και στον 
οποίο υπάρχει σχετική πίστωση (ΚΑΕ 0264). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 
Οι Γ ενικοί Γ ραμματείς 
Δημοσιονομικής Πολιτικής Υπουργείου 

Υπουργείου Οικονομικών Μεταφορών και Επικοινωνιών 
I. ΚΟΥΣΟΥΛΑΚΟΣ ΙΩΑΝΝΗΣ ΚΩΝΣΤΑΝΤΙΝΙΔΗΣ 

Αριθ. 2/739/0022 (7) 

Καθορισμός των ωρών και του αριθμού υπαλλήλων του 
Ταχυδρομικού Ταμιευτηρίου που θα πραγματοποιούν 
για το α' εξάμηνο του έτους 2002 υπερωριακή εργασία 
και εργασία κατά τις Κυριακές και εξαιρέσιμες ημέρες 
ή κατά τις νυκτερινές ώρες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ 
57/Α'/18.3.1998) «Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις», με τις οποίες αντικαταστά- 
θηκετο άρθρο 18 του Ν.2470/1997. 

2. Την με αριθμό 2/39334/0022/09.07.2001 κοινή από¬ 
φαση των Γενικών Γραμματέων των Υπουργείων Οικονο¬ 
μικών και Μεταφορών & Επικοινωνιών, που αφοράτον κα¬ 
θορισμό των ωρών και του αριθμού των υπαλλήλων του 
Ταχυδρομικού Ταμιευτηρίου που πραγματοποιήθηκαν το 
β'εξάμηνο του έτους 2001, για υπερωριακή εργασία και 
εργασία κατά τις Κυριακές και εξαιρέσιμες ημέρες ή κα¬ 
τά τις νυκτερινές ώρες. 

3. Τις διατάξεις του Π.Δ.366/1996 «Οργανισμός του Τα- 
χυδρομικού Ταμιευτηρίου». 

4. Την από 13.12.2001 (Συν/ση 2442) απόφαση του Διοι¬ 
κητικού Συμβουλίου του Ταχυδρομικού Ταμιευτηρίου. 

5. Το με αριθμό 2/8803/0022/99 έγγραφο του Υπουρ¬ 
γείου Οικονομικών. 

6. Την με αριθμό 2/80345/0004/8-ΝΟΕ-99 ΚΥΑ «Μεταβί¬ 
βαση εξουσίας υπογραφής σύμφωνα με το άρθρο 7 πα¬ 
ράγραφος 1 του Ν. 1943/91» ΦΕΚ2040/Β/19.11.99. 

7. Το γεγονός ότι οι χρόνιες ελλείψεις που υπάρχουν σε 
στελεχιακό δυναμικό του Ταχυδρομικού Ταμιευτηρίου 
δημιουργούν πρόβλημα στην εύρυθμη λειτουργία της 
Υπηρεσίας και στην ομαλή εξυπηρέτηση του συναλλασ- 
σομένου κοινού και για το λόγο αυτό καθίσταται επιτακτι¬ 
κή η ανάγκη προσφοράς εργασίας πέραν της υποχρεωτι¬ 
κής εκ μέρους των υπαλλήλων του Ταχυδρομικού Ταμι¬ 
ευτηρίου Συγκεκριμένα: 

α) Η πρόσθετη απασχόληση προσωπικού της Κ.Υ. και 
των Καταστημάτων μας ενόψει συνεργασίας με ΕΛ.ΤΑ 
Α.Ε. μετά την υπογραφή της 1 θετούς σύμβασης συνερ¬ 
γασίας. 

β) Η αντιμετώπιση αναγκών λόγω μετατροπής του Ταχ. 
Ταμιευτηρίου σε Α.Ε. (αλλαγή νομικής μορφής). 

γ) Ο φόρτος εργασίας λόγω ανταλλαγής δραχμών με 
ευρώ μετά την καθιέρωση του νέου νομίσματος (καταμέ¬ 
τρηση δραχμών και απόσυρση, στην Κ.Υπηρεσία και ακο¬ 
λούθως στην Τράπεζα της Ελλάδος, εφοδιασμός με ευ- 
ρώ). 

δ) Η μετατροπή όλων των λογαριασμών πελατών 
4.500.000 περίπου, ομόλογα, ρέπος κλπ. από δραχμές σε 
ευρώ. 

ε) Το υφιστάμενο λειτουργικό σύστημα της Κεντρικής 
Υπηρεσίας και των Καταστημάτων που βασίζεται σε χει¬ 
ρόγραφες κατά το πλείστον διαδικασίες. 

στ) Η πρόσθετη εργασία υπολογισμού των τόκων στις 
ατομικές καρτέλες των καταθετών για τα χειρόγραφα Κα¬ 
ταστήματα σε συνδυασμό με το γεγονός ότι το Ταχυδρο¬ 
μικό Ταμιευτήριο δεν δύναται να προσλάβει, καίτοι απαι¬ 
τείται, λόγω της φύσεως του έργου του, εποχιακό προ¬ 
σωπικό. Επισημαίνεται ότι, οι ελλείψεις σε προσωπικό 


είναι χρόνιες και οι κενές θέσεις ανέρχονται σε 172 για το 
μόνιμο προσωπικό και σε 93 για το μη μόνιμο. 

ζ) Ο φόρτος εργασίας που υπάρχει και προβλέπεται να 
υπάρχει όλο το χρόνο στη Δ/νση Δανείων και στη Δ/νση 
Λογιστικού, λόγω της χορήγησης στεγαστικών δανείων 
και το επόμενο έτος. Τα δάνεια εγκρίνονται κάθε δύο μή¬ 
νες και ήδη διεκπεραιώνονται οι εγκρίσεις του τρέχοντος 
έτους. Επίσης η πιθανότητα χορήγησης στεγαστικών δα¬ 
νείων και σε ιδιώτες. 

η) Στην Κεντρική Υπηρεσία οι Διευθύνσεις: Αποταμίευ¬ 
σης, Πληροφορικής, Χρηματικού & Αξιών και Ειδικών Ερ¬ 
γασιών Καταστημάτων εξυπηρετούν τις εργασίες του δι¬ 
κτύου των Καταστημάτων, με επεξεργασία και έλεγχο 
των παραστατικών τους στοιχείων, τα οποία συγκεντρώ¬ 
νονται ανά δεκαήμερο στην Κεντρική Υπηρεσία. Οι ελε¬ 
γκτικές εργασίες, αλλά και η καθημερινή παρακολούθη¬ 
ση του έργου των Καταστημάτων σε συνδυασμό με τις ελ¬ 
λείψεις που υπάρχουν στη στελέχωση με προσωπικό του 
Ταχυδρομικού Ταμιευτηρίου, καθιστούν αναγκαία την 
πραγματοποίηση, εκ μέρους των υπαλλήλων όλων των 
Δ/νσεων της Κεντρικής Υπηρεσίας, υπερωριακής εργα¬ 
σίας. 

θ) ΝΕΑ ΠΡΟΪΟΝΤΑ 

1. Ο κανονισμός εντολών πληρωμής που λειτουργεί με 
χειρόγραφο σύστημα και όχι ηλεκτρονικό, όπως στις Τρά- 
πεζες, δημιουργεί πρόσθετη εργασία του προσωπικού 
των Καταστημάτων και της Κεντρικής Υπηρεσίας που 
εμπλέκονται στη νέα αυτή δραστηριότητα. 

2. Η διάθεση ΒΕΡ03 από το Δίκτυο του Ταχυδρομικού 
Ταμιευτηρίου η οποία πλέον εφαρμόζεται σε όλα τα μη¬ 
χανογραφημένα Καταστήματα. 

3. Η έκδοση κάρτας νΐ5Α η οποία άρχισε σταδιακά από 
το Νοέμβριο του 2001 και θα ολοκληρωθεί εντός του Α' 
εξαμήνου του 2002 προϋποθέτει επιπλέον εργασία όλων 
των υπαλλήλων των Καταστημάτων Συναλλαγής καθώς 
και των υπαλλήλων των Διευθύνσεων που εμπλέκονται 
στο νέο αυτό τραπεζικό αντικείμενο. 

4. Η εγκατάσταση ΑΤΜε στα Καταστήματα του Ταχυ¬ 
δρομικού Ταμιευτηρίου που επίσης προβλέπεται να γίνει 
το Α'εξάμηνο του 2002, απαιτεί υπερωριακή εργασία των 
υπαλλήλων των Καταστημάτων Συναλλαγής και των 
εμπλεκομένων Διευθύνσεωντης Κ.Υ. στο νέο αντικείμενο. 

ι) Η εφαρμογή του συστήματος πληρωμών των συντά- 
ξεωντου Δημοσίου μέσω του ϋΙΑ3 ΡΑΥ, καθώς επίσης και 
των συντάξεωντου Ι.Κ.Α., απαιτούν πρόσθετη απασχόλη¬ 
ση πλέον του κανονικού ωραρίου του προσωπικού των 
Καταστημάτων και της Κεντρικής Υπηρεσίας. 

ια) Η ανάπτυξη των καταθέσεων σε συνάλλαγμα, η αγο¬ 
ρά και πώληση Συναλλάγματος καθώς και η δραστηριό¬ 
τητα της μεταφοράς κεφαλαίων από τις καταθέσεις των 
εργαζομένων στην πατρίδα μας μεταναστών από τις βαλ¬ 
κανικές χώρες προς τους συγγενείς τους μέσω των Ταμι¬ 
ευτηρίων των χωρών αυτών και η αποστολή φοιτητικού 
συναλλάγματος, ελλήνων φοιτητών που σπουδάζουν στα 
Πανεπιστήμια των χωρών αυτών, απαιτεί πρόσθετη απα¬ 
σχόληση πλέον του κανονικού ωραρίου τόσο για τα Κα- 
ταστήματά μας όσο και για τα Τμήματα της Κεντρικής 
Υπηρεσίας. 

ιβ) Ένας άλλος τομέας δραστηριότητας που αναπτύσ¬ 
σεται συνεχώς είναι η δευτερογενής αγορά ομολόγων κα¬ 
θώς και η λειτουργούσα διατραπεζική αγορά δραχμών. 
Οι δραστηριότητες αυτές αυξάνουν και σε καθημερινή 
βάση την εργασία των υπαλλήλων της Δ/νσης Λογιστικού 
και Ειδικών Εργασιών Καταστημάτων. 

ιγ) Ο χειρισμός των θεμάτων της υπηρεσιακής κατά¬ 
στασης του προσωπικού γίνεται συγκεντρωτικά για 
όλους τους υπαλλήλους του Ταχυδρομικού Ταμιευτηρί¬ 
ου από τους υπαλλήλους της Διεύθυνσης Προσωπικού. 
Όπως είναι γνωστό για τα συναφή θέματα, έχουν εφαρ¬ 
μογή οι διατάξεις του Υπαλληλικού Κώδικα και των σχετι¬ 
κών νόμων για τη Δημόσια Διοίκηση. Οι διαδικασίες που 
εφαρμόζονται είναι πολύπλοκες και χρονοβόρες και ιδι¬ 
αίτερα στα πειθαρχικά θέματα, λόγω της δέσμευσης ως 
προς την τήρηση των προθεσμιών. Η κάλυψη του έργου 
της Διεύθυνσης απαιτεί την προσφορά υπερωριακής ερ¬ 
γασίας εκ μέρους του προσωπικού, μάλιστα το διάστημα 
αυτό, ενόψει μετατροπής του Ταχ. Ταμιευτηρίου σε Α.Ε. 
(αλλαγή νομικής μορφής). Επίσης οι ανάγκες φύλαξης 
του Μεγάρου της Κ.Υ. του Πειραιά και της Θεσσαλονίκης 
καθώς και η παρακολούθηση των συστημάτων ασφαλεί¬ 
ας επιβάλλουν την προσφορά υπερωριακής εργασίας και 
εργασίας κατά τις εξαιρέσιμες των φρουρών ασφαλείας 
και των υπαλλήλων που εκτελούν χρέη φυλάκων και νυ¬ 
κτοφυλάκων. 

ιδ) Τέλος, η εκτέλεση της μελέτης για το θεσμικό, ορ¬ 
γανωτικό και λειτουργικό εκσυγχρονισμό και το επιχειρη¬ 
σιακό σχέδιο δράσης του Ταχυδρομικού Ταμιευτηρίου 
από τους Συμβούλους ΡΙαπθΙ και ΚαπίοΓ δημιούργησε μέ¬ 
χρι σήμερα μια σειρά από ειδικά υπηρεσιακά αντικείμενα, 
(συμμετοχή σε Συμβούλια και Επιτροπές), που απαιτούν 
εξειδικευμένες γνώσεις και που όμως θα πρέπει να αντι- 
μετωπισθούν από τους υπαλλήλους του Ταχυδρομικού 
Ταμιευτηρίου με πρόσθετη προσφορά εργασίας, όπως 
και για την εισαγωγή του Ο.Π.Σ. μετά την υπογραφή της 
σχετικής σύμβασης μετονανάδοχο και την έναρξη εφαρ¬ 
μογής της το Α' εξάμηνο του 2002, αποφασίζουμε: 

1. Διαπιστώνουμε την υπηρεσιακή ανάγκη που επιβάλ¬ 
λει την υπερωριακή απασχόληση του Προσωπικού του 
Ταχυδρομικού Ταμιευτηρίου και 

2. Καθορίζουμε για το χρονικό διάστημα από 1.1.2002 
μέχρι 30.6.2002: 

α) Την παροχή υπερωριακής εργασίας καθώς και εργα¬ 
σίας κατά τις Κυριακές και εξαιρέσιμες ημέρες, από ώρα 
06:00'έως22:00', πέρα από την υποχρεωτική, 1.258 υπαλ¬ 
λήλων του Ταχ.Ταμ/ρίου και μέχρι 190.000 ώρες απογευ¬ 
ματινή εργασία και 165.000 ώρες κατά τις Κυριακές και 
εξαιρέσιμες ημέρες, δηλαδή σύνολο 355.000 ώρες. 

β) Την παροχή: 

- υπερωριακής εργασίας για το ίδιο ως άνω χρονικό διά¬ 
στημα για 40 υπαλλήλους φύλακες του Ταχ. Ταμ/ρίου και 
μέχρι 45 ώρες το μήνα για τον καθένα και ακόμα 

- ημερήσιας εργασίας (από 06:00' μέχρι και 22:00') κατά 
τις Κυριακές και εξαιρέσιμες ημέρες και μέχρι 30 ώρες το 
μήνα για τον καθένα 

- νυκτερινής εργασίας (από 22:00' μέχρι και 06:00') κα¬ 
τά τις Κυριακές και εξαιρέσιμες ημέρες και μέχρι 45 ώρες 
το μήνα για τον καθένα πέρα από την υποχρεωτική. 

- νυκτερινής εργασίας των εργασίμων ημερών (από 
22:00' μέχρι και 06:00') προς συμπλήρωση της υποχρεω¬ 
τικής εβδομαδιαίας εργασίας και μέχρι 180 ώρες το μήνα 
για τον καθένα. 

Η συνολική εξαμηνιαία δαπάνη που θα προκληθεί 
ύψους 637.092.650 δρχ. ή 1.869.677,62 Ευρώ θα βαρύνει 
τον προϋπολογισμό του Ταχ. Ταμ/ρίου στον οποίο έχει εγ¬ 
γράφει ετήσια πίστωση 1.280.000.000 δρχ., ή 
3.756.419,67 Ευρώ (ΚΑΕ 0261 ποσού 530.000.000 ή 
1.555.392,52 Ευρώ και ΚΑΕ 0263 ποσού 750.000.000 δρχ. 
ή 2.201.027,15 Ευρώ) και ο οποίος είναι πλεονασματικός 
και ανεξάρτητος από τον Κρατικό. 


Η απόφαση αυτή έχει αναδρομική ισχύ ενός μηνός (άρ¬ 
θρο 15 παρ.4 Ν.2592/98). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 
Οι Γ ενικοί Γ ραμματείς 
Δημοσιονομικής Πολιτικής Υπουργείου 

Υπουργείου Οικονομικών Μεταφορών και Επικοινωνιών 
I. ΚΟΥΣΟΥΛΑΚΟΣ ΙΩΑΝ. ΚΩΝΣΤΑΝΤΙΝΙΔΗΣ 

-Φ- 

Αριθ. 2/533/0022 (8) 

Αποζημίωση των μελών της Ομάδας Παρακολούθησης 
του Έργου «Προσαρμογή του υπάρχοντος Πληροφο¬ 
ρικού Συστήματος του Μετοχικού Ταμείου Πολιτικών 
Υπαλλήλων (ΠΣ-ΜΤΠΥ) στη χρήση του ΕΥΡΩ». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

Α) Του Π.Δ.251/89 «Οργανισμός Μετοχικού Ταμείου 
Πολιτικών Υπαλλήλων» (ΦΕΚ 118/τ.Α'/89). 

Β) Του Π.Δ.422/81 «Περί Κωδικοποιήσεως των περί Με¬ 
τοχικού Ταμείου Πολιτικών Υπαλλήλων διατάξεις» (ΦΕΚ 
114/81). 

Γ) Του Ν.2470/97 «Αναμόρφωση μισθολογίου προσωπι¬ 
κού της Δημόσιας Διοίκησης και άλλες συναφείς διατά¬ 
ξεις» (ΦΕΚ 40/τ.Α'/21.3.1977), άρθρο 19 (Αποζημιώσεις 
Συμβουλίων-Επιτροπών). 

2. Την με αρ.20η/29.5.2001 απόφαση του Διοικητικού 
Συμβουλίουτου Μ.Τ.Π.Υ. για την έγκριση σύστασης Ομά¬ 
δας Παρακολούθησης του Έργου «Προσαρμογή του 
υπάρχοντος Πληροφορικού Συστήματος του Μετοχικού 
Ταμείου Πολιτικών Υπαλλήλων (ΠΣ-ΜΤΠΥ) στη χρήση του 
ΕΥΡΩ». 

3. Την με αρ.50η/18.12.2001 απόφαση του Διοικητικού 
Συμβουλίου του Μ.Τ.Π.Υ. που εγκρίνει την αποζημίωση 
των μελώντης Ομάδας Παρακολούθησηςτου εν λόγω έρ¬ 
γου. 

4. Το γεγονός ότι, η προκαλούμενη δαπάνη από τις δια¬ 
τάξεις της απόφασης αυτής, συνολικού ύψους 4767,60 
ΕΥΡΩ ή ενός εκατομμυρίου εξακοσίων είκοσι τεσσάρων 
χιλιάδων πεντακοσίων εξήντα (1.624.560) δρχ., βαρύνει 
τον Κ.Α.Ε. 0264 «Αποζημίωση σε Συμβούλια ή Επιτροπές» 
του προϋπολογισμού του Μ.Τ.Π.Υ. οικονόμου έτους 
2002, για την οποία υπάρχει πίστωση. 

5. Την με αρ.πρωτ. 1100383/1330/Α0006/31.10.2001 
κοινή απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών» (ΦΕΚ 
1485/Τ.Β/31.10.2001). 

6. Την αρ. 2/38554/0004/2000 απόφαση του Υφυπουρ¬ 
γού Οικονομικών, για την εκχώρηση αρμοδιοτήτων, απο¬ 
φασίζουμε: 

1. Καθορίζουμε τη συνολική αποζημίωση του Προέ¬ 
δρου, των Μελών και του Γραμματέα της Ομάδας Παρα¬ 
κολούθησης του Έργου «Προσαρμογή του υπάρχοντος 
Πληροφορικού Συστήματος του Μετοχικού Ταμείου Πο¬ 
λιτικών Υπαλλήλων (ΠΣ-ΜΤΠΥ) στη χρήση του ΕΥΡΩ», 
στο ποσό των τεσσάρων χιλιάδων επτακοσίων εξήντα 
επτά και εξήντα (4767,60) ΕΥΡΩ (ή ενός εκατομμυρίου 
εξακοσίων είκοσι τεσσάρων χιλιάδων πεντακοσίων εξή- 

ντα -1.624.560- δραχμών), δηλ. για καθένα μέλος στο πο¬ 
σό των εξακοσίων ογδόντα ενός και δέκα (681,10) ΕΥΡΩ 
(ή διακοσίων τριάντα δύο χιλιάδων ογδόντα -232.080- 
δραχμών). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 

Με εντολή Υφυπουργού 
Ο Γενικός Γραμματέας 
Δημοσιονομικής Πολιτικής 

I. ΚΟΥΣΟΥΛΑΚΟΣ 

-♦- 

Αριθ. 2/3502/0004 (9) 

Σύσταση-συγκρότηση και ορισμός μελών Επιτροπής 
Αξιολόγησης αιτημάτων προμηθειών ή εκτέλεσης ερ¬ 
γασιών στο Γενικό Λογιστήριο του Κράτους με δια¬ 
πραγμάτευση. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α) Των άρθρων 89 και 128 του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128Α'), όπως τροπο¬ 
ποιήθηκε μεταγενέστερα. 

β) Του άρθρου 19του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40Α'/97). 

γ) Τιςπαραγρ. 12 και 13του άρθρου 2 καιπαραγρ. 3 του 
άρθρου 6 του Ν.2286/95 «Προμήθειες του δημόσιου το¬ 
μέα και ρυθμίσεις συναφών θεμάτων» (ΦΕΚ 19Α'). 

δ) Του Π.Δ. 370/95 (ΦΕΚ 199Α'), «Προσαρμογή της Ελ¬ 
ληνικής νομοθεσίας περί προμηθειώντου Δημοσίου προς 
το κοινοτικό δίκαιο, κ.λπ., για τη σύναψη συμβάσεων δη¬ 
μοσίων προμηθειών». 

ε) Του Π.Δ. 394/96, Κανονισμός Προμηθειών Δημοσίου 
(Κ.Π.Δ.) (ΦΕΚ266Α') (άρθρο 22παραγρ.3). 

2. Τοαριθμ. 2241/11.1.2002 έγγραφοτου Νομικού Συμ¬ 
βουλίου του Κράτους. 

3. Την ανάγκη σύστασης-συγκρότησης Επιτροπής 
αξιολόγησης αιτημάτων που αφορούν στην προμήθεια 
αγαθών, ή εκτέλεσης εργασιών στο Γενικό Λογιστήριο 
του Κράτους, με τη διαδικασία της διαπραγμάτευσης. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη 18.000 ευρώ για την αμοιβή του 
Προέδρου, των μελών και του Γ ραμματέατης Επιτροπής, 
η οποία θα βαρύνει τις πιστώσεις του προϋπολογισμού 
εξόδων έτους 2002 του Υπουργείου Οικονομικών. 

5. Την αριθμ. 1113926/1557/Α0006/11.12.01 απόφαση 
του Υπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν «με εντολή Υπουργού» 
στο Γενικό Γραμματέα κ.λπ.» (Β' 1703). 

6. Την αριθμ. 2/3147/0004/21.1.2002 απόφαση του 
Υπουργού Οικονομικών «Παράλληλη άσκηση καθηκό¬ 
ντων Γενικού Διευθυντή», αποφασίζουμε: 

1) Συνιστούμε στο Γενικό Λογιστήριο του Κράτους, Επι¬ 
τροπή Αξιολόγησης αιτημάτων των Υπηρεσιών αυτού, για 
την προμήθεια αγαθών ή την εκτέλεση εργασιών με τη 
διαδικασία της διαπραγμάτευσης, ως προς τη συνδρομή 
ή μη των λόγων που δικαιολογούν τη διαδικασία αυτή. 

2) Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 


α. Παναγιώτη Παππά, Πάρεδροτου Ν.Σ.Κ., που υπηρε¬ 
τεί στο Γ ραφείο του Νομικού Συμβούλου του Υπουργείου 
Οικονομικών, ως Πρόεδρο με αναπληρώτριά του την Αλε¬ 
ξάνδρα Πετροπούλου, επίσης Πάρεδρο του Ν.Σ.Κ. που 
υπηρετεί στην Κεντρική υπηρεσία του Ν.Σ.Κ. 

β. Σπυρίδωνα Κατσαντώνη, Διευθυντή στην ΥΔΕ Υπ. 
Υγείας και Πρόνοιας. 

γ. Βασίλειο Λεοντίου, Διευθυντή στη Δ40Όικονομικού. 

δ. Παναγιώτη Ευσταθίου, Προϊστάμενο Τμήματος στη 
Δ4-Προσωπικού. 

ε. Γεώργιο Χρήστου, Προϊστάμενο Τμήματος στη Δ4- 
Προσωπικού. 

3. Χρέη Γραμματέα της Επιτροπής θα εκτελεί, ο Γεώρ- 
γιος Γεωργουλάκης, υπάλληλος με βαθμό Β'του Κλάδου 
ΤΕ-Δημοσιονομικών, που υπηρετεί στη Δ40Όικονομικού. 

4. Έργο της Επιτροπής είναι η αξιολόγηση αιτημάτων, 
Υπηρεσιών του Γενικού Λογιστηρίου του Κράτους, που 
αφορούν στην προμήθεια αγαθών ή την εκτέλεση εργα¬ 
σιών έτους 2002, με τη διαδικασία των διαπραγματεύσε¬ 
ων, ως προς τους λόγους που προβάλλονται από τον αι- 
τούντα φορέα, αν στοιχειοθετούν ή όχι την προσφυγή στη 
διαδικασία αυτή. 

5. Η διάρκεια των εργασιών της ανωτέρω Επιτροπής η 
οποία θα συνεδριάζει εκτός του κανονικού ωραρίου λει¬ 
τουργίας των Δημοσίων Υπηρεσιών ορίζεται από 
1/1/2002 έως 31/12/2002 και θα εξετάζει τα σχετικά αιτή¬ 
ματα κατεπειγόντως, υποβάλλοντας σχετικό πρακτικό σε 
τρεις (3) ημέρες από τη σύγκλισή της, στο οποίο θα τεκ¬ 
μηριώνονται εμπεριστατωμένα αν συντρέχουν ή όχι λόγοι 
για την προμήθεια αγαθών ή την εκτέλεση έργων με τη 
διαδικασία της διαπραγμάτευσης. 

Το πρακτικό υπογράφεται από τον Πρόεδρο και το 
Γ ραμματέα. 

6. Η αποζημίωση του Προέδρου της Επιτροπής, των με¬ 
λών και του γραμματέα, θα καθορισθεί με άλλη απόφαση 
του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2002 

Με εντολή Υπουργού 
Ο Γενικός Διευθυντής 
ΔΗΜΗΤΡΙΟΣ ΣΚΟΥΦΗΣ 

-♦- 

Αριθ. 420 (10) 

Ανάθεση αρμοδιοτήτων και ασκήσεως αυτών κατ’ εντολή 
Γ ενικού Γ ραμματέα Περκρ. Στερεάς Ελλάδας στον Προϊ¬ 
στάμενο του Τμήματος Εργαστηρίου Δημοσίων Έργων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Το Π.Δ. 51/87 (ΦΕΚ 26/τ.Α./6.3.87) «Καθορισμός της 
Χώρας για το σχεδίασμά, προγραμματισμό και συντονι¬ 
σμό της Περιφερειακής ανάπτυξης». 

2. Το Ν. 1622/86 (ΦΕΚ92/Τ.Α/14.7.86) «Τοπική Αυτοδιοί¬ 
κηση Περιφερειακή Ανάπτυξη και Δημοκρατικός Προ¬ 
γραμματισμός». 

3. Το Ν.1832/89 (ΦΕΚ54/τ.Α/17.2.89) «Τροποποίηση και 
συ μπλήρωση της νομοθεσίας για την Τοπική Αυτοδιοίκη¬ 
ση την αποκέντρωση και άλλες διατάξεις». 

4. Το Ν.2503/1997 (ΦΕΚ 107/Τ.Α/30.5.97) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις, όπως 
τροποποιήθηκε και συμπληρώθηκε μεταγενέστερα». 

5. Το Πρότυπο ΕΛΟΤ ΕΝ Ι30/ΙΕ0 17025 «Γενικές απαι¬ 
τήσεις για την ικανότητα των εργαστηρίων δοκιμών και 
διακριβώσεων», παρ. 4.1 «Απαιτήσεις για τη διοίκηση - 
Οργάνωση». 

6. Το με αρ. πρωτ. Δ14/οικ./48443 έγγραφο του 
Υ.ΠΕ.ΧΩ.Δ.Ε., Γεν. Γραμματεία Δημοσίων Εργων, Γενική 
Δ/νση Ποιότητας Δημ. Εργων, Δ/νση Κεντρικού Εργαστη¬ 
ρίου Δημ. Εργων «Λειτουργικά προβλήματα στα Τμήματα 
Εργαστηρίων των Δ/νσεων Δημ. Έργων». 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Μεταβιβάζουμε στον Προϊστάμενο του Τμήματος Ερ¬ 
γαστηρίου Δημοσίων Έργων της Δ/νσης Δημοσίων Έρ¬ 
γων το δικαίωμα να υπογράφει «Με εντολή Γενικού Γραμ¬ 
ματέα της Περιφέρειας» τα παρακάτω έγγραφα και πρά¬ 
ξεις που αφορούν: 

1) Την αλληλογραφία του τμήματος και την τήρηση του 


σχετικού πρωτοκόλλου, με την υποχρέωση κοινοποίησης 
στη Δ.Δ.Ε. όλων των ενεργειών, που αφορούν έργα και με¬ 
λέτες των Υπηρεσιών της Περιφέρειας και του ΥΠΕΧΩΔΕ. 

2. Τον προγραμματισμό και εκτέλεση εργαστηριακών 
ελέγχων. 

3. Τη διαχείριση δαπανών, που αφορούν αποκλειστικά 
το τμήμα Εργαστηρίου και δεν προέρχονται από τον τα¬ 
κτικό προϋπολογισμό. 

4. Τη χορήγηση κανονικών και αναρρωτικών αδειών, 
κυήσεως και λοχείας , συνδικαλιστικών αδειών στους 
υπαλλήλους του τμήματος με την υποχρέωση κοινοποίη¬ 
σης στη Δ.Δ.Ε. 

5. Την έγκριση μετακίνησης των Κ.Υ. αυτοκινήτων του 
Τμήματος. 

Κάθε προηγούμενη απόφασή μας που έρχεται σε αντί¬ 
θεση με την παρούσα καταργείται. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λαμία, 21 Ιανουάριου 2002 

Ο Γενικός Γραμματέας Περιφέρειας 
ΒΑΣΙΛΗΣ ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




